748a05□

748a06□　　No. 1673 [Nos. 1672, 1674]

748a07□勸發諸王要偈

748a08□

748a09□　　　　龍樹菩薩撰

748a10□　　　　宋天竺三藏僧伽跋摩譯

748a11□　明勝功德王　　我無餘求想

748a12□　諸佛所說法　　莊嚴要何義

748a13□　略撰賢聖頌　　大王所宜聞

748a14□　如以衆雜木　　造立如來像

748a15□　智者恭敬禮　　依佛故尊視

748a16□　我今以非辯　　光宣眞實藏

748a17□　慧者應信樂　　依法聽所述

748a18□　大王雖數聞　　如來梵音說

748a19□　勝悟由多聞　　屢聞則深信

748a20□　如日照素質　　豈不增其鮮

748a21□　三寶施戒天　　最勝說六念

748a22□　隨順諸功德　　如實善觀察

748a23□　身口意常行　　淸淨十業道

748a24□　遠酒不醉亂　　離邪修正命

748a25□　知財五家分　　無常不牢固

748a26□　惠施諸有德　　貧苦及親屬

748a27□　所生常隨逐　　布施爲最勝

748a28□　不斷亦不滅　　不離不望果

748a29□　如是諸淨戒　　宜應善受持

748b01□　是則爲良田　　生諸功德故

748b02□　施戒忍精進　　禪定無量慧

748b03□　是諸波羅蜜　　慧者當修習

748b04□　能度三有海　　逮得牟尼尊

748b05□　若人孝父母　　至心盡供養

748b06□　是名禮敎門　　淸淨天勝族

748b07□　名聞遠流布　　捨身生天上

748b08□　離殺盜□欺　　飮酒及三枝

748b09□　成就八分齊　　隨順諸佛學

748b10□　捨身生六天　　所欲悉隨意

748b11□　□諂幻僞慢　　懈怠貪□癡

748b12□　族姓好容色　　少壯多聞樂

748b13□　如是諸迷惑　　當視如怨家

748b14□　若修不放逸　　是則不死路

748b15□　放逸爲死徑　　世尊之所說

748b16□　爲增善法故　　當修不放逸

748b17□　若人先爲惡　　後能不放逸

748b18□　是則照世間　　雲除月光顯

748b19□　忍辱無與等　　不隨瞋□心

748b20□　佛說能遠離　　是得不還道

748b21□　有瞋如□水　　或如□土石

748b22□　若說超煩惱　　初人則爲勝

748b23□　改惡修慈忍　　第三則爲上

748b24□　最勝說衆生　　三種善惡語

748b25□　初名引人心　　美言如飴蜜

748b26□　次名眞實語　　猶如妙華敷

748b27□　後名不誠實　　鄙浮如糞穢

748b28□　慧者應分別　　捨後修初二

748b29□　從明明至終　　從闇闇究竟

748c01□　有從闇入明　　或從明入冥

748c02□　慧者應諦了　　捨三昇初明

748c03□　有人生似熟　　或復熟似生

748c04□　或二俱生熟　　明者諦分別

748c05□　不視他妻色　　視則母女想

748c06□　如是猶生惑　　當修不淨觀

748c07□　心意善馳亂　　當勤善守持

748c08□　如人護勝聞　　寶藏愛子命

748c09□　當觀五欲樂　　猶如惡毒蛇

748c10□　怨憎及刀火　　方便修厭離

748c11□　五欲生非義　　猶如頻婆果

748c12□　覆相善欺□　　縛人住生死

748c13□　智者當觀察　　棄捨勿染汚

748c14□　諸根常輕躁　　馳散六塵境

748c15□　若能善調伏　　是則大勇健

748c16□　是身爲行□　　九道常流穢

748c17□　穿漏難可滿　　薄皮隱不淨

748c18□　愚者爲所欺　　智士當厭離

748c19□　如人病疥□　　向火欲除患

748c20□　少樂後苦增　　貪欲亦如是

748c21□　能善知欲過　　從是離衆苦

748c22□　欲見第一義　　佛說觀緣起

748c23□　應當勤修習　　最勝無過是

748c24□　族姓身端嚴　　多聞自纓絡

748c25□　若不修戒慧　　此則非殊勝

748c26□　能具二功德　　無三猶奇特

748c27□　利衰及毁譽　　稱譏與苦樂

748c28□　八法不傾動　　是則爲聖王

748c29□　莫爲諸天神　　沙門婆羅門

749a01□　宗親及賓客　　害生造惡業

749a02□　命終入地獄　　獨受彼不代

749a03□　若人作惡業　　不卽受楚毒

749a04□　命終受苦報　　後悔將何及

749a05□　信戒施多聞　　智慧有□愧

749a06□　佛說不共財　　餘財一切共

749a07□　博□大聚會　　懶惰習惡友

749a08□　飮酒縱昏蕩　　夜遊無羞恥

749a09□　此六汚名稱　　智者應遠離

749a10□　知足爲大財　　世尊所稱說

749a11□　若能修知足　　雖貧賤大富

749a12□　譬如多頭龍　　多頭則多苦

749a13□　自性結恨深　　是名怨家婦

749a14□　傲慢不承順　　名爲輕夫婦

749a15□　費用夫主財　　是則名賊婦

749a16□　愼哉賢丈夫　　宜遠此三婦

749a17□　隨順爲□妹　　愛樂爲善友

749a18□　安慰則爲母　　隨意爲婢使

749a19□　此四賢良妻　　則是夫眷屬

749a20□　飮食爲湯藥　　無貪□癡服

749a21□　唯爲止身苦　　勿爲肥放逸

749a22□　晝則勤修業　　初後夜亦然

749a23□　中夜亦正念　　無令空夢過

749a24□　慈悲喜捨心　　日夜常修習

749a25□　設未出世間　　其福勝梵天

749a26□　離欲覺歡喜　　苦樂修四禪

749a27□　梵光淨果實　　受此諸天樂

749a28□　若人少行惡　　廣修無量善

749a29□　如以一把鹽　　投之大恒水

749b01□　若人多行惡　　少修淨功德

749b02□　如以多惡毒　　置之小器食

749b03□　五陰闇冥賊　　劫人善珍寶

749b04□　信五根力士　　是能善守護

749b05□　生老病死苦　　所愛者別離

749b06□　淪沒不超度　　斯由自業過

749b07□　求生天解脫　　當勤修正見

749b08□　邪見雖行善　　一切得苦果

749b09□　無常苦不淨　　應當善觀察

749b10□　若不正思惟　　四倒盲慧眼

749b11□　端正色非我　　我色亦非主

749b12□　四陰亦復然　　唯是空苦聚

749b13□　非時非無因　　亦非自性有

749b14□　非自在天生　　無明愛業起

749b15□　身見戒取疑　　是三障解脫

749b16□　聖慧開脫門　　自力不由他

749b17□　淨戒學禪定　　精勤修四禪

749b18□　增上戒心慧　　常當勤修學

749b19□　諸戒智三昧　　悉入三學中

749b20□　身念處大力　　佛說一乘道

749b21□　常當繫心念　　方便善守護

749b22□　若忘是正念　　則失諸善法

749b23□　身命極浮脆　　喩風吹水泡

749b24□　夢覺難可保　　出息無必旋

749b25□　□忽成微塵　　當知無堅固

749b26□　大地須彌海　　七日皆燒然

749b27□　廓然無遺燼　　況復危脆身

749b28□　無常不可依　　亦非覆護法

749b29□　是身不可□　　如何不生厭

749c01□　譬如海盲龜　　値遇浮木孔

749c02□　畜生復人身　　難得復過是

749c03□　如何人道中　　不修勝果業

749c04□　寶器盛糞穢　　是則愚癡人

749c05□　已得人身寶　　而用造惡行

749c06□　當知此士夫　　極愚復過是

749c07□　得生有道國　　遭遇善知識

749c08□　正見心成就　　宿命有功德

749c09□　四寶輪具足　　能出生死路

749c10□　親近善知識　　具足修梵行

749c11□　佛說如是人　　心常得寂滅

749c12□　邪見三惡趣　　不聞佛法音

749c13□　邊地闇冥處　　聾啞長壽天

749c14□　王已離八難　　得此無□身

749c15□　宜應修善業　　方便求泥洹

749c16□　生死長夜中　　無量種種苦

749c17□　展轉作六親　　尊卑無常序

749c18□　永劫生死中　　未曾不爲子

749c19□　計飮慈母乳　　量喩四大海

749c20□　凡夫方受生　　所飮復過是

749c21□　一人從本來　　積骨高須彌

749c22□　所經諸人天　　大地微塵數

749c23□　先作轉輪王　　後復爲僕使

749c24□　或上爲帝釋　　諸天所奉事

749c25□　下生糞土中　　往反亦無數

749c26□　或時生天上　　□女極娛樂

749c27□　目眩衆妙色　　耳聞萬種聲

749c28□　觸身皆細軟　　快樂難可名

749c29□　後墮地獄中　　苦毒靡不經

750a01□　若生劍林樹　　身首隨刃零

750a02□　或遊須彌頂　　昇降隨所念

750a03□　與衆天女俱　　沐浴曼陀池

750a04□　寶華列莊嚴　　淸□極快樂

750a05□　復入沸灰河　　烹煮悉□爛

750a06□　六天五欲歡　　梵世離欲樂

750a07□　死入無擇獄　　備受衆苦毒

750a08□　或作日月天　　光明照四域

750a09□　後生黑闇獄　　不自見其形

750a10□　王當然慧燈　　勿復隨長冥

750a11□　八大地獄中　　燒炙屠裂苦

750a12□　備經衆楚毒　　無量不可譬

750a13□　若人隨癡惑　　具造衆惡業

750a14□　出息未反間　　聞是諸大苦

750a15□　其心不驚怖　　是則木石人

750a16□　眼見報應像　　復聞智者說

750a17□　彼採佛經典　　內心正思惟

750a18□　則應大怖畏　　何況身自經

750a19□　一切受苦中　　無擇最大苦

750a20□　一切受樂中　　愛盡第一樂

750a21□　日夜各三時　　三百槍貫身

750a22□　欲比無擇苦　　百千倍非譬

750a23□　無量諸楚毒　　求死不可得

750a24□　受罪百千歲　　惡業盡乃畢

750a25□　不淨苦果報　　身口業爲種

750a26□　不種則不有　　王宜斷苦本

750a27□　若墮畜生趣　　繫縛殺害苦

750a28□　貪害狂亂心　　怨結更相食

750a29□　或爲取珠寶　　毛尾皮肉骨

750b01□　由是喪身命　　解剝斷截痛

750b02□　駿足有大力　　穿頸服乘苦

750b03□　狂逸不調馴　　策勒而榜楚

750b04□　餓鬼思飮食　　所念未曾有

750b05□　飢渴寒熱迫　　長夜無休息

750b06□　或身如大山　　咽口若針鋒

750b07□　飢渴內燒燃　　對食食無從

750b08□　或見糞膿唾　　群走競馳趣

750b09□　到則自然滅　　望絶增苦惱

750b10□　飢渴煎其內　　瘤□發癰疽

750b11□　更共相撮搏　　齟□□膿血

750b12□　羸瘡皮骨連　　裸形被長髮

750b13□　身長若枯木　　熾焰從口出

750b14□　還自焚其身　　狀燒多羅樹

750b15□　處夏希夜□　　月光增其熱

750b16□　在冬思晝溫　　日出逾□結

750b17□　向樹果卽消　　趣河水輒竭

750b18□　經萬五千歲　　業持命不絶

750b19□　久受無量苦　　斯由宿罪緣

750b20□　種種諸惱逼　　純苦初無間

750b21□　貪惜極□著　　佛說餓鬼因

750b22□　生天雖快樂　　福盡極大苦

750b23□　斯非賢聖果　　慧者所不□

750b24□　身體不光澤　　不樂本所座

750b25□　華冠卒萎落　　塵垢忽著身

750b26□　腋下流汗汁　　當知死時至

750b27□　善趣淨業盡　　復墮三惡道

750b28□　或生阿修羅　　貪嫉常苦惱

750b29□　雖有智聰明　　終不見眞諦

750c01□　生死六趣中　　輪轉常不息

750c02□　勝法不受生　　生者衆苦器

750c03□　假令頂火然　　正意愼勿念

750c04□　不受後有業　　專心勤修習

750c05□　戒品禪定慧　　寂靜調不動

750c06□　當求涅槃道　　究竟離生死

750c07□　念擇及精進　　喜□三昧捨

750c08□　此七菩提分　　淸淨甘露道

750c09□　無智則不禪　　無禪亦不智

750c10□　是二俱成就　　能出生死流

750c11□　無邊大苦海　　視如牛跡水

750c12□　十四無記論　　佛說不應思

750c13□　是非安隱道　　亦非寂滅處

750c14□　無明緣諸行　　卽緣彼生識

750c15□　名色從識起　　六入因名色

750c16□　六入生六觸　　從觸起諸受

750c17□　諸受爲愛因　　從愛生四取

750c18□　四取生三有　　因有愛後生

750c19□　從生致老死　　憂悲諸苦惱

750c20□　無量衆苦聚　　生盡則都滅

750c21□　最勝所顯示　　甚深緣起法

750c22□　若能正觀察　　眞實見之上

750c23□　如是眞實見　　是則爲見佛

750c24□　正見正思惟　　正語正業命

750c25□　正念正方便　　及正三摩提

750c26□　八分聖賢道　　寂滅當修習

750c27□　生爲眞諦苦　　恩愛則是集

750c28□　苦滅名解脫　　到彼謂八道

750c29□　爲見彼眞諦　　常勤修正智

751a01□　雖處五欲樂　　慧者能出離

751a02□　能證正法者　　皆從凡夫起

751a03□　不從虛空墮　　亦不從地出

751a04□　明哲無畏王　　領要不待煩

751a05□　宜修正法橋　　越度生死淵

751a06□　如上諸深法　　出家猶難精

751a07□　況復御世主　　而能具足行

751a08□　隨時漸修習　　勿令日空過

751a09□　一切人修善　　常生隨喜心

751a10□　自行三種業　　正□向佛道

751a11□　當於未來世　　受此無量福

751a12□　常生天人中　　得爲自在王

751a13□　與大菩薩衆　　遊戱諸神通

751a14□　方便化衆生　　嚴淨佛國土

751a15□　施戒慧爲種　　往返人天中

751a16□　無垢淨名稱　　流布十方國

751a17□　世間導人主　　上生化天王

751a18□　令捨五欲樂　　遠離諸放逸

751a19□　衆生迷正濟　　漂浪隨四流

751a20□　無量生死苦　　度令至彼岸

751a21□　緣此成佛道　　究竟大涅槃

751a22□勸發諸王要偈